ཤེས་ཡོན་ནི་མིའི་མི་ཚེ་དོན་དང་ལྡན་པ་ཡོངས་ཐབས་དང་ལྷག་དོན་འཛམ་གླིང་ནང་འགྱུར་བ་དང་ཡར་རྒྱས་གཏོང་ཐུབ་པའི་ལག་ཆ་ནུས་ལྡན་ཞིག་ལ་ངོས་འཛིན་བྱེད་ཀྱི་ཡོད་པ་ལྟར།རྡ་སྟེང་བོད་ཕྲུག་ཁྱིམ་སྡེ་དང་ཡན་ལག་བོད་ཁྱིམ་ཚང་མའི་ནང་སློབ་ཕྲུག་འདབ་གཤོག་གཉིས་ལྡན་གྱི་ཤེས་ཡོན་ཅན་དུ་འཚར་ལོངས་ཡོང་ཆེད་ཟས་གོས་གནས་མལ་སོགས་གང་ཅིའི་མཐུན་རྐྱེན་དང་ཁོར་ཡུག་བཟང་པོ་ཞིག་བསྐྲུན་གནང་ཡོད་པ་བཞིན།སློབ་ཕྲུག་རྣམས་ནས་ཀྱང་སློབ་སྦྱོང་ལ་ཧུར་བརྩོན་བྱ་རྒྱུ་དང་།ཡ་རབས་སྤྱོད་བཟང་གོང་སྤེལ་སོགས་སློབ་གྲྭའི་ཉིན་རེའི་བྱེད་སྒོ་མཐའ་དག་ཐོག་འབད་རྩོལ་ལྷོད་མེད་གནང་དགོས།ང་ཚོ་བཙན་བྱོལ་དུ་སློབ་གྲྭ་ཁག་འཛུགས་རྒྱུའི་དགོས་པ་རྒྱུ་མཚན་གཙོ་བོ་ནི་བོད་མི་རིགས་དང་།བོད་ཀྱི་སྐད་ཡིགཆོས་རིག་བཅས་མི་ཉམས་རྒྱུན་འཛིན་དང་ཉམས་པ་སླར་གསོ་བྱས་ཏེ་བོད་ཀྱི་བདེན་མཐའ་མ་གསལ་བར་བཙན་བྱོལ་དུ་གནས་དགོས་རིང་མི་རེ་ངོ་རེས་སོ་སོར་འཁྲི་བའི་ལས་འགན་རེ་ཡོད་པ་དེ་བསྒྲུབ་དགོས་ཀྱི་ཡོད་སྟབས།སློབ་ཕྲུག་ཚོར་ཆ་མཚོན་ནའང་སློབ་ཕྲུག་རེ་རེས་སོ་སོའི་སློབ་སྦྱོང་བྱ་རྒྱུའི་གོ་སྐབས་བརྒྱ་ཆ་༡༠༠བེད་སྤྱོད་ཡག་པོ་གཏོང་ཐུབ་པ་ཡིན་ན།ང་ཚོའི་སྤྱི་ཚོགས་ནང་བོད་རིགས་ཤེས་ཡོན་ཅན་མང་པོ་སྐྱེད་སྲིང་ཡོང་ཐུབ་པ་དང་།དེའི་ཐོག་ནས་བོད་མི་རིགས་དང་།སྐད་ཡིགཆོས་དང་རིག་གཞུང་བཅས་འཛམ་གླིང་འདིའི་ཐོག་གསོན་པོར་གནས་ཐུབ་རྒྱུའི་དགེ་མཚན་ཆེན་པོ་ཡོད།